Talsu novada domes .\_\_.11.2024. Lēmumu Nr.

Talsu novada domes priekšsēdētājs

A. Āboliņš

APSTIPRINU

Talsu novada vidusskolas direktore

**Dana Kalašņikova**

**Talsu novada pašvaldība**

**Talsu novada vidusskola**

Kārļa Mīlenbaha iela 30, Talsi, Talsu novads

Reģistrācijas Nr. 4113903381

ATTĪSTĪBAS PLĀNS

2025.–2027.

Talsos, 2024

TALSU NOVADA VIDUSSKOLAS **MISIJA**

Talsu novada vidusskola (turpmāk – izglītības iestāde) – kopienas vērtībās balstīta izglītības iestāde, kura piedāvā ikvienam viņa vajadzībām piemērotu, mūsdienīgu, uz mūžizglītību orientētu izglītības procesu.

IZGLĪTĪBAS IESTĀDES **VĪZIJA**

1. Vispusīgi attīstīts un lietpratīgs izglītojamais, kurš ir ieinteresēts savā intelektuālajā, sociāli emocionālajā attīstībā, dzīvo veselīgi un droši, mācās ar prieku un interesi, sociāli atbildīgi līdzdarbojas sabiedrības norisēs un uzņemas iniciatīvu, ir Latvijas patriots.
2. Izglītības vide, kurā katram izglītojamajam ir individuālas izaugsmes iespējas, veidojot atbildības un piederības sajūtu savai izglītības iestādei, vietējai kopienai un valstij.

IZGLĪTĪBAS IESTĀDES **VĒRTĪBAS**

Galvenā vērtība ir cilvēki – izglītojamie, pedagogi, darbinieki un vecāki. Visi kopā tiecamies uz izglītības iestādes vērtībām – ATBALSTS, UZTICĒŠANĀS, IZAUGSME, ATBILDĪBA.

IZGLĪTĪBAS IESTĀDES **MĒRĶIS**

Veidot drošu, radošu un mūsdienīgu izglītības vidi, organizēt un īstenot kompetenču (lietpratības) pieejā balstītu izglītošanas procesu, kas nodrošina valsts izglītības standartā noteikto izglītības mērķu sasniegšanu. Attīstīt katra izglītojamā spējas un talantus atbilstoši izglītojamā izvirzītajiem mērķiem.

STRATĒĢISKĀS PLĀNOŠANAS KONTEKSTS

1. **Latvijas Nacionālais attīstības plāns 2021.-2027. gadam. (NAP2027)**

**Virziens “Izglītības kvalitāte un izglītības sistēmas efektīva pārvaldība”** – jāpaaugstina vispārējās izglītības iestāžu mācību procesa kvalitāte, ieviešot jauno mācību saturu un pieeju, akcentējot uzņēmējspēju, digitālo un STEAM prasmju apguvi, panākot mācību vides uzlabojumus, izglītības procesa individualizāciju, talantu attīstību, kvalitatīvus un vispusīgus interešu izglītības pasākumus, efektīvu karjeras izglītību, sadarbības stiprināšanu ar vecākiem. Izglītības un mācību procesa kvalitātes paaugstināšanai ir jānodrošina pedagogu ataudze, atalgojuma paaugstināšana, izglītības kvalitātes monitoringa sistēmas ieviešana, skolu tīkla efektivizācija un infrastruktūras modernizācija. **(NAP- 1)**

**Virziens “Pieaugušo izglītība”** – veicināt pieaugušo iesaisti mūžizglītībā, attīstot kvalitatīvu un elastīgu pieaugušo izglītības piedāvājumu un pieejamību. **(NAP – 2)**

1. **Izglītības likums,** (pieņemts 29.10.1998).

Izglītības kvalitāte — izglītības process, saturs, vide un pārvaldība, kas ikvienam nodrošina iekļaujošu izglītību un iespēju sasniegt augstvērtīgus rezultātus atbilstoši sabiedrības izvirzītajiem un valsts noteiktajiem mērķiem. (1.pants, 71). **(IL)**

1. **Vadlīnijas izglītības kvalitātes nodrošināšanai vispārējā un profesionālajā izglītībā.** (2022.gada 13. janvārī, ar 2022. gada 31. marta grozījumiem)
2. **Kurzemes plānošanas reģiona attīstības programma 2021.-2027. gadam** (KPR AP2027)18

**Rīcības virziens** – cilvēkkapitāla attīstība un cilvēkresursu racionāla izmantošana ietver izglītības un mācību sistēmu efektivitātes uzlabošanu un atbilstības veicināšanu mainīgajām darba tirgus pieprasījumam. **(KPR AP2027 -1).**

1. **Talsu novada Izglītības nozares attīstības stratēģija 2023.-2028.gadam:**

TALSU NOVADA IZGLĪTĪBAS NOZARES ILGTERMIŅA ATTĪSTĪBAS PRIORITĀTES (LĪDZ 2040. GADAM) **(P1 – P3)**

RĪCĪBAS PLĀNS VIDĒJA TERMIŅA POLITIKAS ĪSTENOŠANAI **(R-1-2 - R-4-19)**

1. **Talsu novada vidusskolas pašvērtējuma ziņojums 2024.**

DARBĪBAS IZVĒRTĒJUMS – **SVID ANALĪZE**

SVID analīze veikta balstoties uz 2024. gada 28.augustā pedagoģiskās padomes sēdē veikto izglītības iestādes darbības un attīstības prioritāšu izvērtējumu. Analīzē izmantotie dati – pedagogu pašvērtējumi, skolēnu, pedagogu, vecāku aptauju rezultāti, stundu vērošanas materiāli, sensorie vērojumi, individuālās sarunas/intervijas ar absolventiem.

|  |  |
| --- | --- |
| **STIPRĀS PUSES**  Labiekārtota un IT tehnoloģijām nodrošināta mācību vide.  Droša vide, veikts preventīvais darbs drošas vides veidošanā.  Atbalsts skolēniem mācīšanās mērķu sasniegšanā, izveidota Atbalsts pozitīvai uzvedībai (APU) programma, SEM prasmju apgūšana.  Saskaņā ar grozījumiem normatīvajos aktos, izstrādāta skolas mācību sasniegumu vērtēšanas kārtība.  Veselību veicinoša skola.  Eiropas Parlamenta Vēstnieku skola.  Tikumiskās audzināšanas programma “e-TAP” īstenošana audzināšanas procesā.  Iesaistīšanās akcijā “Lai tavas skolas tara labu dara!”.  Karjeras izglītības pasākumi, individuālas konsultācijas.  Skolotāju sadarbība un savstarpējā mācīšanās.  Mentoratbalsts jaunajiem pedagogiem.  Padziļināto un specializēto kursu piedāvājums vidusskolā.  Starppriekšmetu un starpdisciplināro stundu īstenošana.  Profesionāls atbalsta personāls - psihologs, sociālais pedagogs, karjeras konsultants, bibliotekārs, | **VĀJĀS PUSES**  Ikdienas mācību sasniegumi, CE rezultāti.  Izglītojamo motivācija un atbildība.  Izglītojamo vājās pamazināšanas matemātikā.  Finanšu resursu nepietiekamība - nav veikts remonts latviešu valodas un pašpārvaldes telpās. |
| **IESPĒJAS**  Pilnveidot konsultāciju darbu un ieviest sistēmu konsultāciju efektivitātei.  Paaugstināt izglītojamo sasniegumus ikdienas darbā un CE.  Mūžizglītības programmu piedāvājums pieaugušo apmācībai – valodu un datorikas kursi.  Sadarbības veidošana ar citām izglītības iestādēm un augstskolām, organizācijām.  Iesaiste starptautisko NordPlus projektu īstenošanā.  Formatīvās vērtēšanas nozīme katra izglītojamā snieguma pilnveidei.  Jaunas izglītības programmas - specializētie kursi.  Sadarbība ar Izglītības pārvaldi pieaugušo neformālajā izglītībā.  Drošības sistēmas tehniskais aprīkojums. | **DRAUDI**  IZM īstenotā “skolu tīkla” reformas politika, nosakot kvantitatīvos kritērijus klašu piepildījumam, pamatizglītības posma apdraudējums.  Valsts budžeta mērķdotācijas samazināšanās – “skolu tīkla” reformas  īstenošanas procesā.  Pašvaldības finansējums izvirzīto mērķu sasniegšana. |

**Attīstības prioritātes un sasniedzamie rezultāti 2025. – 2027. gadam**

|  |  |  |  |  |
| --- | --- | --- | --- | --- |
| KVALITĀTES JOMA - KVALITATĪVAS MĀCĪBAS | | **2025.** | **2026.** | **2027.** |
| **Mācīšana un mācīšanās** | **Prioritāte** | *Veikt regulāru un sistemātisku izglītojamo snieguma izvērtējumu, identificējot mācību jomas, kurās jākāpina izglītojamo snieguma rezultāti. R-1-2* | | |
| **Darbības**  Īstenot un papildināt vērtēšanas kārtību.  Īstenot priekšmetu pedagogu sadarbību mācību satura plānošanā un īstenošanā.  Pilnveidot mācību stundu/konsultāciju organizēšanu tiešsaistē (Moodle vidē). | Paaugstināts formatīvā vērtējuma īpatsvars ikdienas mācību procesā.  Pilnveidotas mācību priekšmetu konsultācijas, ieviesta sistēma konsultāciju efektivitātei.  Pilnveidoti mācību materiāli un pārbaudes darbi e-vidē - platformā Moodle.  Izglītojamo diagnosticēšana un starpdisciplināro mācību priekšmetu tematu plānošana visās klašu grupās.  Summatīvo pārbaudes darbu izstrādes principu ievērošana atbilstoši Solo taksonomijai. | Plānots un organizēts mācību process  skolā atbilstoši kompetencēs balstītas izglītības prasībām.  Nodrošināts atbalsts ikvienam izglītojamam atbilstoši viņa vajadzībām un spējām. Paaugstināti izglītojamo sasniegumi ikdienas darbā un CE rezultātos. | Katram vecumposmam izveidota sasniedzamo rezultātu vērtēšanas karte.  Sistemātiski izvērtēti izglītojamo individuālie sasniegumi. |
| **Izglītības programmu īstenošana** | **Prioritāte** | *Attīstīt daudzveidīgu un kvalitatīvu izglītības pakalpojumu pieejamību pamatizglītības un vispārējās vidējās izglītības posmā, nodrošinot izglītības pieejamību visa mūža garumā. R-1-2, R-1-3*  *Atbalstīt formālās un neformālās mūžizglītības iniciatīvas* *R-3-6* | | |
| **Darbības**  Izglītības iestādes pedagogu sadarbība, nodrošinot vienotu pieeju neklātienes izglītības programmas īstenošanā. | Izstrādātas izglītības un fakultatīvo nodarbību programmas, ņemot vērā tiesību aktos noteiktās prasības, jaunākās izglītības tendences, aktualitātes darba tirgū, absolventu gaitas kā arī izglītojamo vajadzības, intereses un vietējās sabiedrības pieprasījumu. Sadarbība ar uzņēmējiem. | Vidusskolas posmā, īstenojot vairākus padziļinātos virzienus, ilgtermiņā plānots un attīstīts kultūras un mākslas virziens. Mūžizglītības programmas pieaugušo apmācībai – valodu un datorikas kursi u.c. | Sadarbība ar augstākās izglītības iestādēm, vietējiem uzņēmumiem visos padziļinātajos kursos Īstenota kompetencēs balstīta mācību satura ieviešana, pedagogu sistemātiska sadarbība. |
| **Pedagogu profesionāla kapacitāte** | **Prioritāte** | *Īstenot regulāru pedagogu profesionālo pilnveidi visu izglītības pakāpju un jomu izglītības*  *Darbiniekiem. R-4-4* | | |
| **Darbības**  Profesionālo kompetenču līmeņa celšana | Notiek pāreja no pedagogu kvalifikācijas  celšanas uz pašvirzītu nepārtrauktu  profesionālo pilnveidi. | Izstrādāta individualizēta pedagoga profesionālās pilnveides sistēmas.  Pedagogi iesaistās valsts mēroga un starptautiskos izglītības satura un metodikas pilnveides projektos (NordPlus). | Izveidota sistēma pedagogu morālai un materiālai stimulēšanai, pedagogu kadru stabilitātes nodrošināšanai. |
| KVALITĀTES JOMA - ATBILSTĪBA MĒRĶIEM | | **2025.** | **2026.** | **2027.** |
| **Izglītības turpināšana un nodarbinātība** | **Prioritāte** | *Nodrošināt karjeras izglītības pieejamību. R-3-7. Attīstīt sadarbību ar uzņēmumiem. R-3-8*  *Nodrošināt ilgtspējīgu atbalstu priekšlaicīgas mācību pārtraukšanas (PMP) samazināšanai.*  *R-1-6* | | |
| **Darbības**  Sekmēt izglītojamomācību motivāciju, mazinot PMP riskus izglītības iestādes maiņai. Karjeras konsultanta pieejamība katrai klašu grupai, kā arī individuāli. | Integrēta karjeras izglītība un audzināšanas darbs ikdienas mācību procesā, mācību stundās, izmantojot mācību priekšmetu saturu, kas balstās uz kompetencēm un caurviju prasmēm. Īstenota dalība projektā “Mana profesija” .  Izglītojamie ar priekšlaicīgas mācību pārtraukšanas risku  saņem atbilstošus atbalsta pakalpojumus. | Pilnveidota sadarbība ar profesionālās un augstākās  izglītības iestādēm, īstenoti sadarbības projekti ar  Biznesa augstskolas “Turība” Talsu filiāli.  Tiek īstenoti preventīvi un intervences pasākumi mācību PMP risku  mazināšanai. | Attīstīta izglītības iestādes  sadarbība ar  uzņēmumiem.  Veikts sistemātisks PMP rādītāju izvērtējums. |
| **Vienlīdzība un iekļaušana** | **Prioritāte** | *Mērķtiecīgi īstenotas aktivitātes izglītības satura un procesa pilnveidei. R-1-2* | | |
| **Darbības**  Sadarboties ar izglītojamiem, viņu vecākiem, izmantojot  dažādas komunikācijas formas. | Izglītības iestāde nodrošina ikvienam skolēnam vienlīdzīgas iespējas iegūt izglītību, nodrošinot individuālu atbalstu un izstrādājot individuālo izglītības ieguves plānu, pēc nepieciešamības. | Visiem izglītības iestādes darbiniekiem ir zināšanas un izpratne par vienlīdzības un iekļaušanas jautājumiem, nodrošinot vienotu pieeju un vienlīdzīgu attieksmi. | Uzturēta vienlīdzīgas attieksmes politika gan  mācību darbā, gan ārpusskolas aktivitātēs. |
| **Kompetences un sasniegumi** | **Prioritāte** | *Atbalsta nodrošināšana izglītojamiem mācību procesā, ievērojot izglītojamo individuālās vajadzības.* *R-2-9* | | |
| **Darbības**  Konsultatīvs darbs, diferencēta pieeja mācību procesam.  Atbalsts darbam ar talantīgajiem izglītojamajiem. | Pilnveidoti mācību materiāli un pārbaudes darbi platformā Moodle.  ZOOM konsultācijas notiek visos mācību priekšmetos.  Izveidotas jaunas fakultatīvo nodarbību programmas STEM. | Izglītojamie piedalās novada olimpiādēs.  Piedāvāti specializētie un padziļinātie kursi, padziļinot vispārējās  vidējās programmas piedāvājumus. | Veicinātas pašvadības prasmes un mācību motivācija. Paaugstināti izglītojamo sasniegumi ikdienas darbā un CE rezultātos. |
| KVALITĀTES JOMA - IEKĻAUJOŠA VIDE | | **2025.** | **2026.** | **2027.** |
| **Pieejamība** | **Prioritāte** | *Nodrošināt vides un izglītības programmu pieejamību. Attīstīt kultūrizglītību. R-2-1* | | |
| **Darbības**  Individuāla pieeja, atbalsts izglītojamajiem, lai rastu vispiemērotākos individuālos risinājumus ikvienam. | Izglītība pieejama dažādām vecumposma mērķgrupām, īpaši Talsu novada iedzīvotājiem.  Atbalsta personāls izglītojamajam, kuram ir mācību pārtraukums, sniedz atbalstu viņa turpmākai attīstībai un izaugsmei ilgtermiņā.  A. Pelēča lasītava skolas telpās. Lasītava pieejama ikvienam. | Izglītības iestādē visām iesaistītajām pusēm ir izpratne par faktoriem, kas ietekmē izglītības  pieejamību.  Izveidotas un īstenotas muzeju pedagoģiskās programmas. | Notiek popularizēšanas pasākumi kultūrizglītībā  Papildināti un pilnveidoti elektronisko mācību  materiālu izstrādi un pieejamību izglītības iestādes digitālajā platformā. |
| **Drošība un psiholoģiskā** **labklājība** | **Prioritāte** | *Nodrošināt emocionālās drošības un labsajūtas veicināšanas pasākumus R-1-7*  *Nodrošināt drošu un mūsdienīgu izglītības vidi. R-4-19* | | |
| **Darbības**  Nodrošināt  darbinieku un izglītojamo  fiziskās un emocionālās  drošības līmeni. | Notiek regulāri emocionālās drošības un labsajūtas monitoringa pasākumi.  Izglītojamie un darbinieki zina  procedūras, kā rīkoties, lai saņemtu atbalstu un novērstu drošības apdraudējumus. | Izglītības iestāde apzina un uzlabo riska zonas, kur ir iespējami fiziskās drošības apdraudējumi.  Ir nodrošināts  aprīkojums drošībai, t.sk. durvju kodi, video novērošanas sistēmas, signalizācija, u.c | Pedagogi, izglītojamie, skolas darbinieki un vecāki izglītības iestādē jūtas fiziski un emocionāli droši, tiek pilnveidots preventīvais darbs. |
| **Infrastruktūra un resursi** | **Prioritāte** | *Nodrošināt mācību satura īstenošanai atbilstošu izglītības iestādes vidi.* *R-1-10, P2*  *Pilnveidot mācību vides materiāltehnisko nodrošinājumu un tehnoloģiju aprīkojumu.*  *R-1-12* | | |
| **Darbības**  Izvērtēt mācību līdzekļu un  informācijas tehnoloģiju  pielietojumu mācību  procesā. Resursu efektīva izmantošana. | Lieto IKT rīkus jēgpilni, izmanto dažādas sadarbības formas.  Ir nodrošināts  kvalitatīvs, pietiekamas jaudas interneta pieslēgums.  Atjaunota drošības sistēma – signalizācija. | Latviešu valodas un pašpārvaldes kabinetā veikts remonts un labiekārtošana. | Pedagogi un administrācija izmanto vienotu pieeju mācīšanās  platformas skolo. lv un Microsoft Office 365. Izstrādāts infrastruktūras attīstības plāns 3 gadiem, kurā paredzēts skolas fasādes atjaunošana. |
| **KVALITĀTES JOMA - LABA PĀRVALDĪBA** | | **2025.** | **2026.** | **2027.** |
| **Administratīvā efektivitāte** | **Prioritāte** | *Pilnveidot sistēmu izglītības iestādes darba iekšējās kvalitātes novērtēšanai un attīstības plānošanai.* | | |
| **Darbības**  Visu mērķgrupu iesaistīšanā  izglītības iestādes darba plānošanas un  pašvērtēšanas procesā. | Vadības komanda izmanto daudzveidīgas metodes datu vākšanai par kvalitatīvajiem un kvantitatīvajiem sasniedzamajiem rezultātiem (mācību stundu vērošana, sarunas, anketēšana, CE un ikdienas sasniegumu analīze). | Ir izveidota sistēma kvalitatīvo un kvantitatīvo sasniedzamo rezultātu mērīšanai. | Izglītības iestādē ir vienots fokuss uz efektivitāti, kas veidots pēc vienotas izglītības kvalitātes definīcijas. |
| **Vadības profesionālā darbība** | **Prioritāte** | *Attīstīt stratēģiskās un pārmaiņu vadības kapacitāti.* *R-4-2* | | |
| **Darbības**  Uz pārmaiņām un inovācijām veicinošas vides nodrošināšana. | Izglītības iestāde kā mācīšanās organizācija visos līmeņos (labās prakses piemēri, dalīšanās pieredzē, mācību stundu vērošana, sadarbība plānošanā un darba izvērtējumā). | Vienotu mācību platformu izmantošana. Saliedēts, uz attīstību un inovācijām vērstas skolas vadības komandas darbs. | Pilnveidota pedagogu motivēšanas sistēma. Iestādes vadība strādā kā komanda, kas vienoti virzās uz mērķiem, spēj motivēt personālu. |
| **Atbalsts un sadarbība** | **Prioritāte** | *Nodrošināt atbalstu mērķtiecīgai pedagogu sadarbībai un digitālo prasmju paaugstināšanai. R-4-18* | | |
| **Darbības**  Daudzpusējas sadarbības veicināšana, iesaistoties visām mērķgrupām (vadība, pedagogi, izglītojamo pārstāvji un izglītojamie). | Notiek skolotāju savstarpējā sadarbība mācību procesa plānošanā, īstenošanā un kvalitātes vērtēšanā, mācību un darba vides uzlabošanā.  Īstenotas apmācības pedagogu digitālo prasmju pilnveidē. | Mērķtiecīga visu mērķgrupu iesaiste izglītības procesa plānošanā, uzdevumu izvirzīšanā un izpildē. | Pilnveidota pedagogu motivēšanas sistēma. Mērķtiecīgi atbalsta pasākumi izglītības kvalitātes veicināšanai. |

Direktore D. Kalašņikova